**XVI əsrdə Qafqaz xalqlarının sosial-iqtisadi vəziyyəti**

**Plan:**

1.Səfəvilərin siyasi hakimiyyətinin qurulması.

2.Səfəvilərin hakimiyyəti dövründə Qafqazda ictimai münasibətlər.

3.Sənətkarlıq və ticarət.

**Ədəbiyyat:**

1.Azərbaycan tarixi.VII cilddə, III cild, Bakı, 1999,

səh 182-346.

2.Azərbaycan tarixi üzrə qaynaqlar.Bakı,1989,

sənəd N 29-41,50-51,55.

3.Mahmudov Y.A.Odlar yurduna səyahət.Bakı,1980,səh.9-62.

4.Qurbanov R.Qafqaz tarixi.B.2001.

5.Материалы по истории СССР.Вып.1.М.,1985.

6.Смирнов Н.А.Политика России из Кавказе в XVI-XIX вв.М.,1958.

Səfəvilər sülaləsinin yüksəlişi XIII əsrə təsadüf edir. Həmin dövrdə kəndli və sənətkarlar arasında sufi dərviş təriqəti yarandı.Bu təriqətin adı müqəddəs sayılan Şeyx Səfiəddinin (1252-1334) adı ilə bağlıdır.Şeyx Səfi 7-ci şiə imam Musa Kazımın nəslindən törəmədir və Həzrət Əlinin və Fatimənin 21-ci nəslidir.

Bu təriqət əsasən Ərdəbil və onun ətraf yerlərində yayılır və bu yerlərin əha- lisi Səfəvilərin müridləri sayılırdılar. Artıq XV əsrdə bu təriqətin təkcə Azərbay- canda deyil, Rumda, Farsda, İraqda, Gilanda da ardıcılları meydana gəlir. Səfə- vilər həm ruhani-dini, hım də dünyəvi işləri öz əllərində cəmləşdirdilər.

Tarixçilər Səfəvilərin tarixini 4 dövrə bölürlər:1-ci dövr XIII əsrin sonlarından 1447-ci ilə qədər, 2-ci dövr 1447-1501-ci illər, 3-cü dövr 1501-1587-ci illər, 4-cü dövr 1587-1736-cı illər.

Əgər birinci dövrdə səfəvilər şiəliyi yayır, xalq kütlələrinin antifeodal hərəka- tına başcılıq edirdilərsə, ikinci dövrdə Səfəvilər artıq müstəqil ruhani feodalları kimi fəaliyyət göstərərək, Azərbaycanın siyasi həyatında mühüm rol oynayırdılar. Üçüncü dövrdə Səfəvilərin hakimiyyəti yaranır, möhkəmlənir, və onlar ölkənin həyatında mü-hüm rol oynayırlar. Dördüncü dövr isə Səfəvilərin mahiyyətinin dəyişilməsi dövrü sayılır.XV əsrin ortalarından başlayaraq Səfəvilər daha fəal siyasət yeritməyə başlayırlar. Çox çəkmir ki, Muğan, Qarabağ və Talış dağlarına qədər olan ərazilər Səfəvilərin təsiri altına düşdülər.

1447-ci ildə hakimiyyətə gələn Şeyx Cüneyd (1447-1460) Qaraqoyunlularla düşmənçilik siyasəti yeridirdi. Qaraqoyunluların rəqibi olan ağqoyunlu Uzun Həsənlə ittifaqa girən Seyx Cüneyd müstəqil hərəkətə başlayır.

1460-cı ilin martın 3-də O, Dağıstana və Şirvana yürüş etdi. Samur çayı sahilində I Xəlilüllah qaraqoyunlu Cahanşahla ittifaqa girərək Səfəvilərin qarşısını kəsir və burada bötük toqquşma olur. Döyüş Səfəvilərin məğlubiyyəti və Şeyx Cüneydin ölümü ilə nəticələnir. Onun oğlu Şeyx Heydər (1460-1488) atasının siyasətini davam etdirirdi. O, dayısı Uzun Həsənin qızı ilə evlənərək, atasının ağqoyunlularla yaratdığı ittifaqı daha da möhkəmləndirdi. Şeyx Heydərin vaxtında qazi, sufi dəstələri tam hərbi qaydada təşkil olundular. Səfəvi döyüşçüləri başlarına 12 imamın şərəfinə on iki zolaqlı çalma bağlayırdılar və buradan “qızılbaşlar” termini yaranmışdır.

Şeyx Heydər xeyli qoşun və silah topladıqdan, formal asılı olduğu qaynı Sultan Yaqubla razılığa gəldikdən sonra 1483-cü ildə və 1487-ci ildə Şirvan və Dağıstana hücumlar təşkil edərək, çoxlu qənimət və əsir ələ keçirdi. Şeyx Heydərin iki dəfə uğurlu yürüşləri Yaqubu qorxuya saldı. 1488-ci ildə Səfəvilər yenidən Şirvana hücum edərkən Sultan Yaqub Heydərin üzərinə qoşun göndərir. Bunu görən Heydər Tabasarana dönür və iyunun 9-da Şahdağın ətyində birləşmiş ağqoyunlu və şirvan qoşunları ilə Səfəvilərlə üz-üzə gəlirlər. Qanlı döyüş nəticəsin də hər iki tərəf xeyli itki verdi və Şeyx Heydər döyüşdə öldürülür.

Beləliklə, XV əsrdə Səfəvilərin öz hakimiyyətlərini Şirvana yaymaq cəhdləri baş tutmadı. Səfəvilərin Ərdəbil hakimiyyətləri zəiflədi. Heydərin oğlanları Sultan- əli, İb-rahim və İsmayıl Sultan Yaqub tərəfindən əsir alınır. Onlar Sultan Yaqubun bacısı Aləmşahbəyimin övladları idilər. Onlar Şiraz yaxınlığında İstəxr qalasına salınmış və dörd il yarım orada əsirlikdə qalmışdılar.

Ağqoyunlu padşahı Rüstəm Mirzə hakimiyyətə gələrkən qardaşları 1492-ci il-də əsirlikdən azad edir. Lakin Sultanəli öz dədə-baba hakimiyyətini bərpa etmək məqsədilə hazırlığa başlayır və 1494-cü ildə Ərdəbil yaxınlığında döyüşə girir və məğlub olur. Sultanəli isə həlak olur. Əbih Sultan Ərdəbilə daxil olaraq Səfəvilərin çoxunu qılıncdan keçirir. Lakin qızılbaş əmirləri İsmayılı xilas edə bilirlər. Uzun təqiblərdən sonra İsmayıl Lahicana gəlir və 6 ilə yaxın orada yaşıyır.

1499-cu ilin avqustunda 13 yaşlı İsmayıl Lahicanı tərk edərək, Ərdəbilə yola düşür. Bu səfərdə onu Hüseyn bəy Samlu, Dədə bəy, Hadim bəy Xülafə, Rüstəm bəy Qaramanlı, Bayram bəy Qaramanlı, İlyas bəy Ayqutoğlu və Qara Piri bəy müşaiyət edirdilər.

O, yolüstü Ərçivanda (Astara) qışlayır.1500-cu ildə Göyçə gölü ətrafına gəlir. Burada Ərəşli və Zülqədərli tayfaları ona qoşulurlar. Artıq İsmayılın bayrağı altında 7 minlik bir qoşun var idi. Onun bayrağı altında şamlu, ustaclı, rumlu, təkəli, zülqədərli, əfşar,qacar, vasaq və həmçinin Qaradağın sufiləri birləşmişdilər. Mənbələrin məlumatına görə Ərzincanda keçirilən müşavirədə əsas zərbəni Şirvana vurmaq qərara alındı. Şirvana hücum etməzdən əvvəl səfəvilər Gürcüstan və Ermənistanın bir sıra qalalarına hücum edərək ,çoxulu qənimət əldə etdilər.

1500-ci ilin payızında qizilbaş qoşunu Kürü keçib Şirvan ərazisinə daxil olur. Şirvanşah Fərrux Yasar Qəbələyə qaçır. Qızılbaşlar heç bir müqavimətə rast gəl-mədən Şamaxını tutaraq çoxlu qənimət əldə edirlər.Fərrux Yasar 1500-ci ilin sonlarında qoşunla geri qayıdır və Cabanı düzündə səfəvilərlə döyüçə girir. Döyüş səfəvilərin qələbəsilə başa çatır və Fərrux Yasar öldürülür. Onun sağ qalmış oğlu İbrahim Şeyxşah Xəzər sahilindəki Şəhrin adlı yerə gələrək dağınıq qoşunları bir

yerə toplasa da döyüşməyə cürət etməyib Gilan şəhərinə gedir.

1501-ci ilin yazında İsmayıl Bakı qalasını ələ keçirmək məqsədilə hücuma başlayır. Lakin, şəhər hakimi Qazı bəyin arvadı qalanın müdafiəsini təşkil edir. Qızılbaşlar qala divarlarının altından lağım ataraq şəhərə daxil olurlar.Şəhər əyanları darvazaları İsmayılın üzünə açırlar və Səfəvilər şəhərə daxil olaraq bir müddət talanla məşğul olur-lar.

Bakını aldıqdan sonra İsmayıl tezliklə cənuba doğru hərəkətə başlayır.Yolüstü Gülüstan,Suxrab və Buğurd qalalarını mühasirəyə alsa da tezliklə oradan gedir.Çünki Ağqoyunlu Əlvənd Mirzə Təbrizdən güclü qoşunla onların üzərinə gəlirdilər.

1501-ci ilin ortalarında Şərur adlı yrdə hər iki qoşun arasında qeyri-bərabər döyüş baş verdi.Belə ki,ağqoyunlular 30 min,səfəvilər isə 7 min nəfərdən ibarət idi. Bu döyüşdə İsmayıl əsl sərkərdəlik məharəti nümayiş etdirirdi. Ağqoyunlular məğlub olaraq dağılışmağa başladılar, Əlvənd Mirzə isə Ərzincana qaçdı. Beləliklə 1501-ci ilin payızında İsmayıl heç bir müqavimətsiz Təbrizə daxil olur və özünü şah elan edir. Paytaxt Təbriz olmaqla Səfəvilər dövlətinin əsası qoyulur.(1501-1736).

Səfəvilər dövləti sosial-iqtisadi cəhətdən daha çox inkiçaf etmiş Azərbaycan ərazisində yarandı. Bu dövlətdə əhalinin etnik və mədəni birliyə malik çoxluğunu Azərbaycan türkləri təşkil edirdilər.Azərbayacan türkü dövlətin siyasi həyatında rəhbər rol oynayırdı.Hərbi komandanlıq,maliyyə işləri, vilayət əmirləri vəzifəsi, demək olar ki,bütün saray vəzifələri Azərbaycan türklərinin əlində cəmləşmişdi. Dövlətin 74 əmirindən 69-cu azərbaycanlı idi. Ordu da demək olar ki, azərbaycan-lılardan təşkil olunurdu. Sarayda qoşun içərisində, diplomatik yazışmada Azərbay- can türkçəsi işlədilirdi.

Əlvənd Mirzənin məğlubiyyətindən sonra əsas təhlükə Muzad Mirzə idi.Odur ki,1503-cü il iyunun 21-də Həmədan yaxınlığında, Almaqulağı deyilən yerdə İsmayıl ağqoyunlularla vuruşa girir. Şiddətli döyüş qızılbaşların qələbəsilə başa çatır. Murad Mirzə Şiraza qaçır. Əbih Sultan və başqa sərkərdələr əsir alınaraq edam edilirlər. Bununla Ağqounlular dövlətinin varlığına son qoyulur. İran və Əcəmin xeyli hissəsi Səfəvilərin əlinə keçir.

Səfəvilər dövləti gücləndikcə,onun Özbək dövləti və Türkiyə ilə münasibətləri ziddiyətli xarakter alırdı. Özbək dövləti ilə ziddiyyyət əsasən Xorasan vilayəti ilə əlaqədər idi.Səfəvilərin Kiçik Asiyada başlarının qarışmasından istifadə edən Şeybani xan Xorasanı tutur və hətta İsmayıla tabe olmaq tələbini irəli sürmüşdü.Bunu görən Şah İsmayıl Xorasana doğru hərəkətə başlayır.1510-cu il dekabrın 1-də Mahmudi kəndi (Mərv yaxınlığı)ərazisində özbəklərlə döyüş oldu və Şah İsmayıl qələbə çalaraq, hətta Şeybani xanı döyüşdə öldürür. Beləliklə Şah İsmayıl Xorasan, Mərv, Bəlx və Herat şəhərlərini ələ keçirir. Amu-Dəryadan tutmuş Fərata qədər ərazilər səfəvilərin hakimiyyəti altına keçdi.

Səfəvilərin qüdrətinin artması Osmanlı Türkiyəsini çox narahat edirdi. Sultan II Bəyazid 1504-cü ildə Səfəviləri tanımalı olsa da, onun oğlu Sultan Səlim hakimiyyətə gəldikdən sonra (1512) səfəvilərlə düşmənçiliyə başladı. O, hətta Türkiyə ərazisində yaşayan 40 minə qədər qızılbaşı edam etdirmişdi.

Şah İsmayıl Türkiyə ilə müharibənin labüdlüyünü gorərək Avropa ölkələri (Venetsiya) ilə diplomatik danışıqlara başlayır. Lakin, son anda Avropalılardan kömək almaq cəhdi baça çıxdı.

1514-cü ilin avqustunda Sultan Səlim 200 minlik qoşunla azərbaycan sərhədlərinə yaxınlaşdı. 1514-cü il avqustun 23-də Çaldıran düzündə (Maku yaxınlığı)qanlı döyüş oldu.Hər iki tərəf din düşmənçiliyi ruhunda tərbiyə edildiyi üçün (çiə-sünni) şəhid olmağa hazır olan silahlı fanatiklər idi. Ona görə də Çaldıran döyüşü tarixə ən qanlı qardaş qırğını kimi düşmüşdür. Sultan Səlim üçün böyük zəfər sayılan Çaldıran vuruşu, əslində Türk dünyasının ümumi faciəsi, qərb dünyası diplomatiyasının isə strateji qələbəsi idi. Baş vermiş bu qanlı döyüş türklərin qələbəsi ilə başa çatdı. Qeyri-bərabər döyüşdə səfəvilər 5 min döyüşçü tələfat verdilər.Türklərin qələbəsində topların böyük rolu oldu.Şah İsmayıl təkbətək döyüşdə türk sərkərdəsi Əli bəy Məlcuqoğlunu qılınc zərbəsilə yerə sərdi. Döyüşdə Qızılbaşların məhşur sərkərdələri Məhəmməd xan Ustaclı,Sarı Pirə Ustaclı , Xadim bəy Xülafə, lələ bəy Şamlı və s. həlak oldular.

Döyüşdə Şah İsmayıl yaralanır və döyüş həlqəsini qıraraq olkənin içərilərinə çəkilir.Bundan sonra Sultan Səlim Şah İsmayılı təqib edərək Xoy, Mərənd və Təbrizi ələ keçirir. Lakin türklər müharibəni davam etdirmək iqtidarında deyildilər. Təbrizdə 6 gün qaldiqdan sonra oranı tərk etdilər.Türk qoşunları içərisində narazılıq və həyəcanlar artdı, ona görə də Sultan Türkiyəyə geri çəkilməyə başlayır

və gedərkən Təbrizin ən yaxşı ustalarını ozü ilə apraır.

Çaldıran döyüşündəki məğlubiyyət Səfəvilərin qüdrətinin zəifləməsinə səbəb oldu. 1514-cü ildə başlanan Səfəvi-Türkiyə müharibələri isə fasilələrlə 100-ilə qədər davam etmişdi.

Səfəvilər dövründə Qafqazın ictimai-iqtisadi və siyasi həyatında mühüm irəliləyişlər olmuşdu. Təsərrüfat həyatı dirçəlmiş, şəhərlər inkişaf edərək genişlə-nirdi. Xüsusilə bu dövrdə sənətkarlıq və ticarət xeyli inkişaf etmişdi.Təbriz, Şama- xı, Ərdəbil,Bakı və başqa şəhərlər böyüyür və möhkəmlənirdi. Ən böyük şəhər Təbriz idi. Bu şəhər Qərb və Şərq ilə ticarətdə mühüm rol oynayırdı. O dövrdə Şamaxının 25 minə qədər əhalisi var idi.Şamaxı həm də bğyük ticarət mərkəzi idi. Bakıda neft istehsalı getdikcə artırdı.Türk səyyahı Katib Çələbi yazır ki, “Bakı qalasının ətrafında 500-ə qədər quyu vardır ki, bunlardan ağ və qara neft çıxrılır”

Azərbaycan Səfəvi dövlətinin dövlət quruluşu feodal despotik şahlıq idi. Hakimiyyətdə iri feodallar təmsil olunurdular.Dövlətin başında qeyri-məhdud hakimiyyətə malik olan “Səfəviyyə” dərviş ordeninin şeyxi sayılan şah dururdu. I Şah İsmayılın dövründə şiəlik rəsmi dövlət dini elan edimişdi. Səfəvi dövlətinin mərkəzləşmiş daimi ordusu yox idi.Ordu müharibə zamanı ayrı-ayrı qızılbaş tayfalarından təşkil olnurdu. Bəylərbəyilər qoşuna rəhbərlik edirdilər.Bu qoşunlara Çərik deyirdilər.Bundan əlavə,qorçulardan ibarət 4500 nəfərlik süvari qvardiya korpusu şaha xidmət edirdi.

XVII əsrin 70-ci illərində Səfəvi dövləti siyasi-iqtisadi böhran keçirirdi. Feodal və məmurların özbaşınalığı həddini aşmışdı.Bu da xalqın narazılığına səbəb olurdu.1571-ci ildə feodal istismarına qarşı Təbriz sənətkarları və şəhər yoxsul- larının böyük üsyanı başladı. Qorxudan Şah məmurları şəhərdən qaçdılar. Şəhər iki il üsyançıların əlində qaldı. 1573-cü ildə I Təhmasib üsyanı yatıra bidi.Üsyan rəh- bərlərindən 160 nəfəri şəhər meydanında edam edildi .XVII əsrin 70-80-ci illərində Şirvanda,Talışda da feodal zülmü əleyhinə çıxışlar olmuşdu.

XVI əsrin sonlarında Azərbaycan Səfəvi dövləti demək olar ki, tənəzzülə uğ-ramışdı. Daxili ziddiyətlər son həddə çatmışdı. Digər tərəfdən Türk Osmanlı istilaları davam edirdi. Belə bir vaxtda 1587-ci ildə ustaclı və şamlu tayfalarından olan qızılbaşların Xorasan qrupu Qəzvində 16 yaşlı Abbası hakimiyyətə gətirdilər. Elə ilk gündən Şah I Abbas (1587-1529) Səfəvilərin əvvəlki qüdrətini qaytarmağa çalışırdı. O, ilk növbədə əllərində hədsiz var-dövlət və hakimiyyət toplamış qızıl- baş əyanlarının müqavimətini qırmağa başladı.Şah Abbas Səfəvilərin itirilmiş ərazilərini geri qaytarmaq və mərkəzi hakimiyyəti gücləndirmək məqsədi ilə hərbi və inzibati islahatlar keçirdi. O,hakimiyyətdə İran ünsürlərini təşkil edən, teo- kratiya, şiə ruhaniliyi və oturaq əyanların mövqeyini möhkəmlətdi. Şah Abbas ona qarşı çıxan tayfalara amansız divan tutdu. Şahın həyata keçirdiyi ilk tədbirlərdən biri dövlətin maliyyə vəziyyətini yaxşılaşdırmaqdan ibarət oldu. Bu məqsədlə o, yüksək vəzifəli bütün şəxslərdən peşkəş adı altında xəzinəyə müəyyən məbləğ verilməsini tələb etdi. Şah Abbas orduya büyük fikir verirdi.O,ingilis hərbi təlimat- çılarının köməyi ilə yeni nizami ordu yaratdı Şah bir şox azərbaycanlı qoşun başçı- larını ordudan kənar etdi. Ordu süvarilərdən,tüfəngçilərdən, artilleriyadan və xüsu- si qvardiyadan ibarət idi.

Şah Abbas dövlətin paytaxtını 1598-ci ildə İsfahana köçürdü. Bu isə İran əyanlarının sarayda və dövlət aparatında nüfuzunun qüvvətlənməsinə səbəb oldu. Ümumiyyətlə Şah Abbasın islahatları nəticəsində qızılbaş əyanlarının qüdrəti son dərəcə sarsıldı,mərkəzi hakimiyət son dərəcə qüvvətləndi.Azərbaycan İran feodal- larının təsiri altına düşdü.